משיח (דתות)

משיח הוא כינוי לאדם שקיבל לפי האמונה שליחות מיוחדת מאלוהים.
ביהדות כמו בנצרות, המושג קיבל משמעות אסכטולוגית - הקשורה לזמן מוגדר, שבו יתרחשו תמורות אשר כתוצאה מהן במקום ההווה הבלתי מושלם יבוא עידן טוב ומושלם.
המושג קיבל גם משמעות הקשורה בגאולה.

 המשיח ביהדות 

ביהדות מתייחס המושג לאדם מזרעו של דוד, שיתגלה ויגאל את עם ישראל, ויחזיר עטרה ליושנה. זוהי הדעה שהתקבלה ביהדות ומולה דעת רבי הלל: עם זאת, רבי הלל לא שולל את ההבטחות הרגילות המובאות בנביאים: קיבוץ גלויות ויציאה משעבוד מלכויות ובניין המקדש, חזרת מלכות בית דוד במובנה הרגיל, ותחיית המתים, ואמונת כל העולם באלוהי ישראל בעתיד. את המשיח הוא שולל בנימוק ש"אכלוהו בימי חזקיה" כלומר שחזקיה קיבל את כל ההבטחות של המשיח בהיותו מלך מבית דוד.ממוזער|300px|תשמישי קדושה מוקצים לשימוש המשיח בבית כנסת "יוחנן בן זכאי" בירושלים
הציפייה למשיח נובעת מהציפייה לשינוי סדרי בראשית והתממשות עידן הגאולה האמיתית והשלמה ותיקון העולם במלכות שדי שאז לא יהיו מלחמות והעולם יהיה מושלם בהנהגת המשיח.
קיימת אמונה בסיסית ביהדות, אשר על פיה בשלב מסוים בהיסטוריה יקום מלך נצר לדוד המלך, יהפוך למלך המשיח, ימלוך על עם ישראל, יחדש את מלכות בית דוד ויביא גאולה לעם ישראללמרות שיש מקורות רבים הטוענים כי ייתכנו אנשים אחרים שיקומו לפני המשיח ויוציאו את עם ישראל משעבוד מלכויות, כך שבעת ביאת המשיח העם היהודי כבר יהיה עצמאי (לדוג' הרמב"ם הלכות מלכים). ותלמוד בבלי "ביקש הקב"ה להפוך את חזקיהו המלך למלך המשיח". ויחולל תיקון עולמי, שיעשה את העולם טוב יותר. האדם הזה מכונה לרוב "משיח" או "המלך המשיח" או "משיח בן דוד". הרמב"ם קבע אמונה זו כעיקר ה-12 מבין שלושה עשר העיקרים, וכך הוא כותב: "והיסוד השנים עשר - ימות המשיח, והוא להאמין שיבוא, ואין לומר שנתאחר, אם יתמהמה חכה לו, ואין לקבוע לו זמן... ומכלל יסוד זה - שאין מלך לישראל אלא מבית דודהקדמות המשנה לרמב"ם, הקדמה לפרק חלק". העיקר הזה נוסח מאוחר יותר בלשון קצרה יותר: "אני מאמין באמונה שלמה בביאת המשיח, ואף על פי שיתמהמה, עם כל זה אחכה לו בכל יום שיבוא". ישנן מסורות לפיהן בכל דור יש אדם "בחזקת משיח" שעשוי להפוך למשיח.

המשיח בנצרות
ממוזער|300px|משיחת ישו למשיח

הנצרות יונקת את מורשתה המשיחית מהמקרא העברי עם פרשנות משלה לפסוקים המקראיים כפי שבאים הדברים לידי ביטוי בברית החדשה. בניגוד ליהדות שמדברת על משיח עתידי שטרם הגיע, הנצרות מדברת על משיח שכבר הגיע - ישו, ועיקר מרכזי של אמונתה הוא שצריך להאמין שכבר בא, בנוסף לבואו העתידי. כינויו של ישו "כריסטוס" משמעו משיח. ביאה שנייה זו של ישו באחרית הימים היא אחת מהדוגמות הנוצריות ומופיע ב"קרדו" (אני מאמין) הנוצרי:

לפי מסורת הכנסייה, ישו הבטיח לפני מותו לשוב ולהופיע, ומאמיניו מחכים מאז לשובו (רמזים לכך בחזון יוחנן, כ-4–6). הביאה השנייה ("Parousia") מזוהה עם הארמגדון ועם מלחמת גוג ומגוג כאירועים, שיסיימו את התקופה ה'טבעית' בבריאה. אף שהיא נזכרת מספר פעמים, חזרתו של ישו אינה מפורטת כל צרכה ותיאורה שופע מטפורות ואלגוריות. מסיבה זו צמחו לתיאורים אלה פרשנויות רבות. ברם, על רוב הנוצרים מוסכם שישו ישוב לעולם הגשמי באחרית הימים כדי לשפוט את החיים והמתים (אשר יקומו לתחייה) ביום הדין ולהקים את מלכות האל, שאליה יורשו להיכנס רק הצדיקים ואשר תימשך לעולמי עד. בכך, על-פי הנצרות, תבואנה נבואות אחרית הימים שב"ברית הישנה" (התנ"ך) לידי קיום.

חלק מהזרמים בנצרות (אוונגליסטים בעיקר) רואים בגאולת ישראל נדבך מרכזי בביאתו המחודשת של ישו, ולכן הם מעודדים את הריבונות היהודית על ארץ ישראל ותורמים כספים למדינת ישראל ולארגוני ימין יהודיים.

המשיח באסלאם

המהדי (בערבית: مهدي, שפירושו: המונחה (בידי האל), המונחה נכונה) הוא גואל העולם והמקביל המוסלמי למשיח ביהדות. המידע על המהדי אינו מופיע בקוראן אלא רק בחדית' - מקבץ המסורות שבעל-פה ועל כן גילו, מוצאו ולטענת מספר חוקרים סונים עצם קיומו, שונים בין שני הפלגים העיקריים באסלאם - הסונה והשיעה.

במהלך ההיסטוריה, הציפייה למהדי התעצמה בעת שגברו קשייה של הקהילה השיעית, בשל רדיפת השליטים הסונים את התומכים במשפחת עלי, שראו את עצמם מנושלים מעמדת הכוח הראויה להם. האמונה במהדי שיחזור לעולם ויעשה צדק, הקלה על המאמינים להתמודד עם קשיי היום-יום.

מעת לעת ניצלו אנשים שונים (בעיקר ממשפחתו של מוחמד) את מצבם הקשה של השיעים, הכריזו על עצמם כמהדי, וניסו למרוד בשלטונות הסוניים (בשתי המאות הראשונות לאסלאם היו מספר התמרדויות סוניות תחת דגלו של "מהדי", אולם לאחר מכן, השיעים היו היחידים שעשו שימוש באמונה הזו במרידות). לפיכך, כדי להוכיח כי הם אכן המהדי, המורדים השונים זייפו מסורות רבות על מוצאו, שמו, ועת הגעתו של המהדי.

מלך המשיח על פי האסלאם הוא ישוע בן מרים שנתגלה לאחר גלוי המהדי.

בדתות ותרבויות אחרות

 לקריאה נוספת 
 גדי שגיב, משיחיות יהודית בעת החדשה: משבתי צבי ועד הרבי מלובביץ', רעננה, האוניברסיטה הפתוחה (מהדורה פנימית)

קישורים חיצוניים
 מלך המשיח ביהדות, באתר חב"דפדיה




הערות שוליים

*
קטגוריה:אסכטולוגיה
קטגוריה:מונחים ומושגים דתיים